A Budapesti Operettszínház

**„NEM CSAK A 20 ÉVESEKÉ A SZÍNHÁZ…”**

**elnevezésű nyugdíjas csoportos színházlátogatási versenyének**

játékszabályzata

Jelen játékszabályzat (a továbbiakban: Szabályzat) határozza meg a Budapesti Operettszínház hírleveles megküldéssel, hivatalos weboldalán (www.operett.hu) és közösségimédia-felületein meghirdetett "NEM CSAK A 20 ÉVESEKÉ A SZÍNHÁZ…" elnevezésű nyugdíjas csoportos színházlátogatási versenyének (a továbbiakban: Játék) feltételeit. A Szabályzat elválaszthatatlan részét képezi

* az 1. számú mellékletként csatolt adatvédelmi tájékoztató (a továbbiakban: Tájékoztató), valamint
* a 2. számú mellékletként csatolt nevezési lap és a 3. sz. mellékletként csatolt Nyugdíjas-program regisztrációs adatlap,

ezért, ahol a továbbiakban a Szabályzat említett, azon értelemszerűen a Tájékoztatót, a nevezési lapot és a Nyugdíjas-program regisztrációs adatlapot is érteni kell.

A játék szervezője és lebonyolítója a Budapesti Operettszínház  
székhely: 1065 Budapest, Nagymező u. 17.  
képviseli: Kiss-Balbinát Atilla István főigazgató   
adószám: 15490744-2-42  
államháztartási azonosító: 344739  
adatvédelmi tisztviselő: Balogh Veronika (balogh.veronika@operett.hu)  
(a továbbiakban: Szervező).

**1. A Játék résztvevői**

**A Játékban történő részvétel feltétele a nevezési lap** – a Szervező Nyugdíjas-programjába még nem regisztráltak esetében az ehhez történő csatlakozási regisztrációt követő – **beküldése. A nevezési lapot legalább 30 főnyi nyugdíjas látógatócsoportot szervező klub-, egyesület-, csoport- stb. vezetők írják alá és küldhetik meg, a nevezés a csoport képviseletében történik. A nevezés aláírása és megküldése a Szabályzatban foglalt valamennyi feltételnek maradéktalanul megfelelést is igazolja. A nevezés alapján az azt aláíró, valamint az adott közösség valamennyi tagja a Játék résztvevőjévé válik** (a továbbiakban együtt: Játékos).

A nevezés aláírójaként és beküldőjeként kizárólag olyan személy (a továbbiakban: Csoportvezető) járhat el, aki rendelkezik az érdekkörébe tartozó minden Játékos hozzájárulásával. A Csoportvezető a hozzájárulás meglétéről a 2. számú mellékletként csatolt nevezési lapon nyilatkozik.

A Játékban NEM vehetnek részt az alábbi személyek:

- a Szervező munkavállalói, megbízottjai, valamint azok közeli hozzátartozói;

- egyéb, a lebonyolításban közvetlenül közreműködő jogi személyek vagy jogi személyiség nélküli szervezetek (pl. a nyeremény felajánlója stb.) tulajdonosai, tagjai, vezető tisztségviselői, munkavállalói, megbízottjai, valamint azok közeli hozzátartozói.

Kizárásra kerül, aki bármilyen módon veszélyezteti a Játék tisztességes lebonyolítását, illetve a jelen Szabályzatban részletezett adatkezelési hozzájárulásokat a Játék időtartama alatt, vagy jelentkezését a feldolgozást megelőzően visszavonja. A kizárás tényéről a Szervező nem értesíti a Játékost.

**A Csoportvezető kijelenti, hogy a Játékra történő jelentkezés során mind saját, mind az érdekkörébe tartozó Játékosok általa megadott adatai megfelelnek a valóságnak.**

**2. A Játék időtartama**

Jelentkezési szakasz: **2023. 06. 16-tól 06. 30-ig**

Részvételi szakasz: **-** előadáslátogatás **2023. 09. 01-től 2024. 03. 31-ig**

**-** utolsó beszámoló- / csoportképküldés határideje: **2024. 04. 04.**

Eredményhirdetés: **2024. 04. 05.**

A nyertesek értesítése a Csoportvezető által a nevezési lapon megadott címre küldött e-mailben történik.

**3. A játék leírása**

A Játék az alábbi felhívás – és e teljes Szabályzat – a Szervező hivatalos weboldalán (www.operett.hu) és közösségimédia-felületein való közzététellel, valamint hírlevélben történő megküldésével indul.

„**Kedves Nyugdíjas Nézőink!**

****

**„Nem csak a 20 éveseké a színház…”**

**elnevezéssel a Budapesti Operettszínház a 2023/24-es évadára**

**színházlátogatási versenyt hirdet**

**csoportvezetők részére!**

Regisztráljon csoportjával (minimum 30 fő), töltse ki a jelentkezési lapot küldje vissza, és máris versenybe kerül az értékes nyereményekért!

Minden színházlátogatás **pontokat ér**!

Amely csoport **szeptembertől-márciusig** megrendezett előadásink kapcsán a legtöbb **pontot szerzi**, az **NYER**!

A színházlátogatáson kívül díjazzuk az élmények megosztását is: küldjenek beszámolót, csoportképet, írják meg, milyen élményekkel gazdagodtak… mert nekünk ez is fontos, mi ezt is jutalmazzuk!

**Pontozás :**

**Színházlátogatás – egy előadásra legalább 30 megvásárolt belépőjegy esetén, annyi pont, ahány belépőjegy** (a pontozást a belépőjegyek ára, helye nem befolyásolja; a jelentkezési szakasz előtt már megvásárolt belépőjegyeket a Szervező jelentkezés esetén figyelembe veszi)

**Beszámoló küldése – 3 pont/beszámoló** (a Szervező egy előadásról egy beszámolót vesz figyelembe)

**Csoportkép küldése – 1 pont/előadás-csoportkép** (a Szervező egy előadásról egy csoportkép küldését kéri)

**   Nyeremények: **

* Csoportos belépő a legújabb musical-ünk a ***Carmen*** főpróbájára (2024. 04. 18. 11:00)**\***
* A főpróbát megelőzően izgalmas kulisszajárás a csoport részére a Budapesti Operettszínház épületében
* A Csoportvezető csoportja számára előzetes vásárlási lehetőséget kap (legalább a teljes nyilvános közzététel előtti egy nappal) a 2024/25-ös évadunk előadásaira
* A Csoportvezető másodmagával meghívást kap a ***Carmen*** premier előadására (2024. 04. 19. 19:00)**\***

**\***A változtatás jogát fenntartjuk.

**Jelentkezni a mellékletként csatolt hiánytalanul kitöltött nevezési lap visszaküldésével és a fajka.zsanett@operett.hu címre történő megküldésével lehet.**

Kérdés esetén keressenek bizalommal!

*„Színházra fel!”*

Üdvözlettel:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Operett_logo_COLOR | |  | | --- | | **Fajka Zsanett |**Szervező  Telefonszám: 353-2172  Mobilszám: +36 30/011-77-97 | |  | | Email: fajka.zsanett@operett.hu” | |  | | |  |  |  | | --- | --- | --- | |  |  |  | | |

**A jelentkezéssel a Csoportvezető – az érdekkörébe tartozó Játékosok nevében is – kifejezett hozzájárulását adja ahhoz, hogy a Szabályzatban meghatározott adatok [különösen a csoport és a Csoportvezető neve, a beküldött beszámoló(k) és/vagy csoportkép(ek), a csoport mindenkor aktuális pontszáma a Szervező hírleveleiben, hivatalos weboldalán és közösségimédia-felületein közzétételre, valamint a nyertes – az adott csoport és Csoportvezető nevének megjelölésével – kiírásra, közzétételre kerüljenek.**

**4. A nyeremény/ajándék átadása**

A nyertesek tájékoztatása a Csoportvezető által a nevezési lapon megadott e-mail-címre küldött e-mailben történik. A nyertesek – az adott csoport és Csoportvezető nevének, valamint a csoport összpontszámának megjelölésével – a Szervező hírlevelében, hivatalos weboldalán és közösségimédia-felületein is kiírásra, közzétételre kerülnek.

A Csoportvezetővel a Szervező a nevezési lapon megadott telefonszámon is felveszi a kapcsolatot, és egyezteti a nyeremény igénybevételének részleteit.

A Csoportvezetőnek járó ajándékjegyek átadását a Szervező a nevezési lapon megadott e-mail-címen és/vagy telefonszámon történő kapcsolatfelvétellel egyezteti.

**5. Moderálás**

A Szervező fenntartja magának a jogot, hogy minden részvételt, amely közerkölcsöt, mások vallási-, felekezeti, etnikai hovatartozását, etikai szabályt, egyéb jogot, jogszabályt stb. sért, vagy a Szervező vagy harmadik személy jogait vagy érdekeit, jó hírnevét vagy a jelen Szabályzatot sérti, vagy a Szervező megítélése szerint bármely módon sértő, töröljön, illetve a Játékost a Játékból kizárja.

**6. Adatkezelés**

A személyes adatok kezelésére a Tájékoztató irányadó.

**7. Mellékletek**

**1.** adatkezelési tájékoztató

**2.** csoportos nevezési lap